ທາງລົດໄຟ ຄວາມໄວສູງ ຈາກພາກໃຕ້ຈີນ ຫາວຽງຈັນ ເສັດສິ້ນແລ້ວ 90 ເປີເຊັນ 
ເຖິງແມ່ນມີການລະບາດໄວຣັສໂຄໂຣນາ ໄປໃນທົ່ວໂລກ ແຕ່ກໍປາກົດວ່າ ບໍ່ໄດ້ສົ່ງຜົນກະທົບຕໍ່ລາວພໍປານໃດ ທີ່ຈະເຮັດໃຫ້ແຜນການ ຂະໜາດໃຫຍ່ຂອງຈີນ ທີ່ຈະເຊື່ອມຕໍ່ລົດທາງໄຟ ຄວາມໄວສູງ ອອກສູ່ທະເລຂອງຕົນ.
ເຖິງແມ່ນວ່າຈະມີການລະບາດຂອງພະຍາດໂຄວິດ-19 ຢູ່ໃນລາວ ແລະທົ່ວໂລກກໍຕາມ ແຕ່ທາງລົດໄຟ ລາວ-ຈີນ ທີ່ເປັນຊ່ວງທໍາອິດຂອງໂຄງການລິເລີ້ມນຶ່ງແລວທາງນຶ່ງເສັ້ນ ທາງທີ່ສຳຄັນຍິ່ງຂອງປັກກິ່ງຍັງຄົງດຳເນີນການກໍ່ສ້າງຢ່າງຕໍ່ເນື່ອງ ແລະຄາດວ່າ ຈະສໍາ ເລັດຕາມແຜນການກໍຄືວັນທີ 2 ທັນວາ 2021 ນີ້, ແຕ່ວ່າ ການຊົດເຊີຍຄ່າເສຍຫາຍທາງ ດ້ານຊັບສິນ ທີ່ໄດ້ຮັບກະທົບຈາກການສ້າງທາງລົດໄຟນັ້ນແມ່ນຍັງເປັນບັນຫາຫຍຸ້ງຍາກ ຢູ່ ກິ່ງສະຫວັນ ມີລາຍງານເລື້ອງນີ້ ຈາກນັກຂ່າວຂອງພວກເຮົາທີ່ສໍາພາດກັບເຈົ້າໜ້າທີ່ ຂັ້ນສູງຂອງໂຄງການສ້າງທາງລົດໄຟ ມາສະເໜີທ່ານ ໃນອັນດັບຕໍ່ໄປ ໄວຣັສໂຄໂຣນາ ກໍາລັງລະບາດໄປໃນທົ່ວໂລກ ແຕ່ກໍປາກົດວ່າ ບໍ່ໄດ້ສົ່ງຜົນກະທົບຕໍ່ ລາວພໍປານໃດ ທີ່ຈະເຮັດໃຫ້ແຜນການຂະໜາດໃຫຍ່ຂອງຈີນ ທີ່ຈະເຊື່ອມຕໍ່ລົດທາງ ໄຟຄວາມໄວສູງຈາກເຂດພາຍໃນປະເທດທີ່ບໍ່ມີທາງອອກສູ່ທະເລຂອງຕົນ ໄປສູ່ທ່າ ເຮືອຂອງສີງກະໂປ ທີ່ມີກິດຈະກຳເສດຖະກິດຢ່າງຫຼວງຫຼາຍ ໂດຍເສັ້ນທາງລົດໄຟນີ້ ຈະແລ່ນຜ່ານດິນແດນປະເທດຕ່າງໆ ໃນເຂດເອເຊຍຕາເວັນອອກສຽງໃຕ້ ການສ້າງ ທາງລົດໄຟ ຊ່ວງທຳອິດ ທີ່ເລີ້ມຈາກນະຄອນຄຸນໝິງພາກໃຕ້ຂອງຈີນ ມາຮອດນະ ຄອນຫລວງວຽງຈັນ ທີ່ມີຄວາມຍາວ 414 ກິໂລ ແມັດ ແລະໄດ້ວາງສີລາລືກໃນ 5 ປີ ກ່ອນນັ້ນ ແມ່ນມີອຸໂມງແລະຂົວຫຼາຍກວ່າສິບແຫ່ງ ແລະກໍ່ສ້າງຜ່ານພູຜາຕະຫລອດ ທັງແມ່ນໍ້າຕ່າງໆຫຼາຍສາຍທາງພາກ ເໜືອຂອງລາວ ໂຄງການທີ່ມີມູນຄ່າເກືອບຮອດ 6 ຕື້ໂດລານີ້ ໄດ້ສຳເລັດໄປແລ້ວຢ່າງໜ້ອຍ 91 ເປີເຊັນ ແລະຈະເລີ້ມເປີດບໍລິການ ຕາມແຜນການກໍຄືໃຫ້ ທັນກັບການສະເຫຼີມສະຫຼອງ ວັນຊາດລາວ, ວັນທີ 2 ທັນວາ 2021 ນີ້, ອີງຕາມການສໍາພາດຂອງພະນັກງານຂັ້ນສູງ ທ່ານນຶ່ງຂອງໂຄງການທາງ ລົດໄຟລາວ-ຈີນ ຊຶ່ງທ່ານໃຫ້ລາຍລະອຽດດັ່ງນີ້: ດັ່ງວີໂອເອໄດ້ສະເໜີຢູ່ໃນລາຍງານໃນຫລາຍຄັ້ງຜ່ານມາ, ເສັ້ນທາງລົດໄຟດັ່ງ ກ່າວເປັນ ພາກສ່ວນນຶ່ງຂອງໂຄງການລິເລີ້ມນຶ່ງແລວທາງນຶ່ງເສັ້ນທາງທີ່ສຳຄັນຍິ່ງຂອງປັກກິ່ງ ຊຶ່ງ ຈະເລີ້ມຈາກຄຸນໝິງເມືອງເອກຂອງແຂວງຢູໜານ ປະເທດຈີນ ຄາດວ່າ ຈະຊ່ວຍບັນດາ ຂົງເຂດ ທີ່ຢູ່ຫ່າງໄກສອກຫລີກ ເຈາະເຂົ້າໄປຫາເສດຖະກິດທີ່ໃຫຍ່ທີ່ສຸດ ຂອງເຂດເອ ເຊຍຕາເວັນອອກສຽງໃຕ້ ໃນຂະນະດຽວກັນ ກໍຈະຊ່ວຍໃຫ້ຈີນເສີມຂະຫຍາຍອິດທິພົນ ທາງການເມືອງຂອງຕົນຕໍ່ບັນດາປະເທດ ຢູ່ໃນຂົງເຂດເອເຊຍຕາເວັນອອກສຽງໃຕ້ໄດ້ ຫລາຍຂຶ້ນ ດັ່ງທີ່ທ່ານ ເມີເຣ ໄຮເບີດ ຈາກສູນກາງ ການສຶກສາ ກ່ຽວກັບຍຸດທະສາດ ແລະສາກົນທີ່ຕັ້ງຢູ່ນະຄອນຫລວງວໍຊິງຕັນແລະຜູ້ຂຽນປຶ້ມທີ່ຊື່ວ່າ “Under Beijng’s ມານີ້ວ່າ: “ທາງລົດໄຟຈາກຄຸນໝິງ ໄປຫາສິງກະໂປ ເປັນບູລິມະສິດສູງ ສໍາລັບຈີນ ມັນ ຈະອຳນວຍຄວາມສະດວກ ຂົງເຂດທາງພາກຕາເວັນຕົກຂອງຈີນທີ່ທຸກຍາກ ຊຶ່ງໃນປັດ ຈຸບັນນີ້ ເປັນພື້ນທີ່ບໍ່ມີທາງອອກສູ່ທະເລ ເຂົ້າຫາເຂດຕ່າງໆ ທີ່ຮັ່ງມີກວ່າໃນເອເຊຍຕາ ເວັນສຽງໃຕ້ໄດ້ຫຼາຍຂຶ້ນ ມັນຈະເສີມຂະຫຍາຍ ການຄ້າຂາຍ ແລະການທ່ອງທ່ຽວ” ທາງຝ່າຍລັດຖະບານລາວ ກໍໃຫ້ການສະໜັບສະໜຸນຕໍ່ໂຄງການດັ່ງກ່າວສຸດຂີດ ດັ່ງທີ່ ທ່ານສອນໄຊ ສີພັນດອນ, ຮອງນາຍົກ ລັດຖະມົນຕີແລະລັດຖະມົນຕີກະ ຊວງແຜນ ການ ແລະການລົງທຶນ ຖະແຫລງໃນສອງເດືອນຜ່ານມານີ້ວ່າ ການລະບາດຂອງ ໂຄວິດ-19 ຈະບໍ່ກະທົບຕໍ່ແຜນການພັດທະນາພື້ນຖານໂຄງລ່າງໃນລາວ ແລະລັດ ຖະບານລາວຈະໃຫ້ການສະໜັບສະໜຸນສົ່ງເສີມໃນທຸກໆດ້ານ ເພື່ອເຮັດໃຫ້ການຈັດ ຕັ້ງປະຕິບັດໂຄງການດຳເນີນໄປໄດ້ຢ່າງສະດວກ ແລະຈະ ບໍ່ມີອຸປະສັກຂັດຂວາງ ໃດໆທັງສິ້ນ ແຕ່ຢ່າງໃດກໍຕາມ ໃນດ້ານການຊົດເຊີຍຄ່າເສຍຫາຍໃຫ້ແກ່ເຈົ້າຂອງທີ່ດິນ ແລະຊັບ ສິນ ທີ່ໄດ້ຮັບຜົນກະທົບຈາກໂຄງການດັ່ງກ່າວນີ້ແມ່ນຍັງບໍ່ທັນຄົບຖ້ວນເທື່ອ ແລະກໍ ຍັງເປັນບັນຫາຫຍຸ້ງຍາກຢູ່ດັ່ງການໃຫ້ສໍາພາດຂອງເຈົ້າໜ້າທີ່ຄົນດັ່ງກ່າວວ່າ: ພ້ອມກັນນັ້ນ ການຊົດເຊີຍຄ່າເສຍຫາຍດັ່ງກ່າວກໍປາກົດວ່າບໍ່ຄ່ອຍເປັນທີ່ເພິ່ງພໍໃຈ ຂອງເຈົ້າຂອງຊັບສິນທີ່ຖືກກະທົບນັ້ນຫລາຍປານໃດ ແຕ່ເຂົາເຈົ້າ ກໍຕ້ອງໄດ້ ຍອມ ເສຍສະລະ ດັ່ງການໃຫ້ສໍາພາດຂອງ ປະຊາຊົນທ່ານນຶ່ງໃນ ເຂດເມືອງນາ ຊາຍທອງ ຢູ່ນະຄອນຫລວງວຽງຈັນກັບວີໂອເອ ກ່ຽວກັບບັນຫາດັ່ງກ່າວວ່າ : ” ສະຫລຸບແລ້ວ ການລະບາດຂອງພະຍາດໂຄວິດ-19 ຢູ່ໃນລາວ ແລະທົ່ວໂລກປາກົດ ວ່າບໍ່ໄດ້ເຮັດໃຫ້ໂຄງການກໍ່ສ້າງທາງລົດໄຟ ລາວ-ຈີນ ທີ່ເປັນຊ່ວງທໍາອິດຂອງໂຄງ ການລິເລີ້ມນຶ່ງແລວທາງ ນຶ່ງເສັ້ນທາງທີ່ສຳຄັນຍິ່ງຂອງປັກກິ່ງນັ້ນ ຊັກຊ້າລົງພໍເທົ່າໃດ ແຕ່ການຊົດເຊີຍຄ່າເສຍຫາຍ ໃຫ້ທີ່ປະຊາຊົນທີ່ຖືກກະທົບຈາກໂຄງການດັ່ງກ່າວ ແມ່ນຍັງມີການຊັກຊ້າແລະກໍບໍ່ຄ່ອຍເປັນທີ່ເພິ່ງພໍໃຈຂອງເຈົ້າ ຂອງຊັບສິນປານໃດ